2015 | 08 | 25

Sajtóközlemény

**Fotovoltaikus rendszerek kialakítása a Kiskunmajsa Városi Önkormányzatnál**

**Kiskunmajsa Város Önkormányzata 2015 januárjában 17,756 millió forint - 100%-os támogatási intenzitás mellett - vissza nem térítendő európai uniós támogatást nyert el „Fotovoltaikus rendszerek kialakítása” című pályázati konstrukcióban az Új Széchenyi Terv keretében. A 17,756 millió forint összköltségvetésű beruházásban Kiskunmajsa Város Önkormányzat Polgármesteri Hivatal épülete napelemes rendszerrel történő villamos energia ellátása valósult meg.**

A Polgármesteri Hivatal villamos energiafogyasztásának részbeni/teljes kiváltása érdekében a projekt keretében napelemes energiatermelő rendszer telepítésére került sor 2015 augusztusában. A kivitelezési feladat kiterjedt az épület meglévő villamos hálózatának napelemes termelő berendezéssel történő kiegészítésére, mely az ellátó hálózatra képes visszatáplálni.

A fejlesztés eredményeként a polgármesteri hivatal épület tekintetében összesen 96 db ZYTECH SOLAR gyártmányú, ZT-250P típusú napelem panelek és hozzá 2 db GROWATT12000UE típusú inverter került telepítésre, mely összesen 24 kVA AC csatlakozási teljesítményű rendszer kiépítését eredményezte.

A fejlesztés eredményeként csökkenni fog az üvegházhatású gázok kibocsátása (22,342 t/év), a megújuló energiahordozó felhasználás villamos energia termelése (0,0239 Gwh/év) illetve a megújuló energiahordozó felhasználás (86,04 GJ/év) növekedni fog.

**További információ kérhető:**

Ábrahám-Fúrús András polgármester

+36-77/481-144

polgarmester@kiskunmajsa.hu